Bokmål

AVTALE VED OPPTAK TIL ORGANISERT DOKTORGRADS-UTDANNING VED UNIVERSITETET I TROMSØ

INNFØRING

Opptaksavtalen er utarbeidet med hjemmel § 10 i Forskrift 15.12.2005 for graden philosophiae doctor (PhD) ved Universitetet i Tromsø. Den er felles for universitetet og skal sikre at doktorgradsstudenten regelmessig deltar i et aktivt forskermiljø og legge til rette for at forskerutdanningen skal kunne gjennomføres til avtalt tid. 

Avtalen er utformet i samsvar med de lover og forskrifter som berører forskerutdanningen (Lov om universiteter og høyskoler av 2005, PhD-forskriften, tjenestemannsloven med forskrifter og forvaltningsloven). Avtalen består av tre deler: 

Del A. Generell del skal fylles ut for alle som er tatt opp på et doktorgradsprogram. Avtaleparter i del A er studenten og universitetet (ved fakultet/NFH og/eller institutt etter fullmakt).

Del B. Avtale om faglig veiledning i doktorgradsutdanningen skal fylles ut for alle studenter som er tatt opp på et doktorgradsprogram. Avtaleparter i Del B er student, veileder(e) og universitet (ved fakultet/NFH og/eller institutt etter fullmakt). Dersom en student har flere formelle veiledere, skal avtale Del B inngås for alle veilederforholdene. Eventuelle endringer i veiledningsavtalen vil fremgå av del B 3. 

Del C. Avtale mellom ekstern institusjon og universitetet om gjennomføring av doktorgradsutdanning fylles kun ut for de studentene som enten har ekstern finansiering, eller som har arbeidsplass ved annen institusjon. Avtalen kan også brukes for studenter som har arbeidsplass ved annet institutt/fakultet/senter ved universitetet enn det han/hun er tilknyttet gjennom opptaksavtalens Del A. 

Dersom en student er knyttet til to eksterne institusjoner (en finansieringsinstitusjon og en institusjon som tilbyr arbeidsplass) skal det inngås avtale for hver av de eksterne partene. 

